google/wiki40b huggingface dataset:
सुलावेसी

परिचय

सुलाबेसी द्वीप में ३ लंबे प्रायद्वीप हैं जो तोमिनी या गोरोंतलो, टोलो और बोनी की खाड़ियों का निर्माण करते हैं। इस कारण इसकी आकृति बहुत ही विचित्र है। सेलेबीज की लंबाई ८०० मील है लेकिन तट रेखाओं की लंबाई २००० मील है। इसकी औसत चौड़ाई ३६ से १२० मील तक है। वैसे एक स्थान पर तो इसकी चौड़ाई केवल १८ मील है। इस प्रकार इस द्वीप का कोई भी स्थान समुद्र से ७० मील से अधिक दूर नहीं है। गहरे समुद्र में स्थित इस द्वीप के पूर्व में न्यूगिनी, पश्चिम में बोर्नियो, उत्तर में सेलेबीज सागर तथा दक्षिण में फ्लोर्स सागर एवं द्वीप हैं। मकासार जलडमरूमध्य इसे बोर्नियो से पृथक् करता है। तट पर प्रवालीय द्वीप है। सेलेबीज का धरातल प्राय: पर्वतीय हैं। इस द्वीप में उत्तर से दक्षिण दो समांतर पर्वत श्रेणियाँ फैली हुई हैं। माउंट लैंतेमेरिओ (११२८६) सर्वोच्च बिंदु है। उत्तर पूर्व एवं दक्षिण के पर्वत ज्वालामुखीय हैं जिनमें से कुछ सक्रिय भी हैं। पर्वत श्रेणियों के बीच में चौड़ी भूभ्रंश घाटियों में कई झीलें हैं। टोनडानो झील ९ मील लंबी तथा 3.5 मील चौड़ी है। प्राकृतिक झरनों से युक्त इसका दृश्य बहुत ही मनोहारी है। यह समुद्र तल से २००० फुट की ऊँचाई पर है। पोसो, मैंटेना एवं बोबूती अन्य मुख्य झीलें हैं। सेलेबीज की नदियाँ बहुत ही छोटी-छोटी हैं तथा प्रपात एवं खड्ड का निर्माण करती है। तटीय मैदान नाम मात्र का ही है। जेनेमेजा, पोसो, सादांग और लासोलो मुख्य नदियाँ हैं। यहाँ की जलवायु गर्म है लेकिन समुद्री हवाओं के कारण गर्मी का यह प्रभाव कम हो जाता है। औसत ताप ११°-३०° सें. के बीच में रहता है। न्यूनतम एवं उच्चतम ताप क्रमश: २०° एवं ७०° सें. है। पश्चिमी तट पर वर्षा २१ इंच होती है जबकि उत्तरी पूर्वी प्रायद्वीप में १०० इंच होती है। अधिकांश भाग जंगलों से ढका है। पर्वतीय ढालों पर की वनस्पतियों का दृश्य बड़ा ही लुभावना है। ताड़ की विभिन्न जातियों से रस्सियों के लिए रेशे, चीनी के लिए रस, तथा सैगुगेर (Sagueir) नामक पेय पदार्थ की प्रापित होती है। बाँस, ब्रेडफ्रुट, टेमिरिट और नारियल के वृक्षों की बहुलता है। खाद्यान्न में धान और मक्का उल्लेखनीय है। गन्ना, तंबाकू और शाक सब्जी की उपज खूब होती है। तटीय क्षेत्रों में मछलियाँ पकड़ी जाती हैं। मेनाडो में सोना मिलता है। अन्य खनिजों के निकल, लोहा, हीरा, सीसा एवं कोयला मुख्य हैं। निर्यात की वस्तुओं में गरी, मक्का, कहवा, रबर, कापाक, जायफल खाल और सींग तथा लकड़ियाँ हैं। तटीय भागों में अधिक लोग निवास करते हैं। अधिकांश निवासी मलय हैं। सेलेबीज में पाँच जनजातियाँ मुख्य हैं-टोला (Toala), बुगिनीज (Buginese), मकासर (Macassar), मिन्ह्राासीज एवं गोरोंतलीज (Gorontalese)।
सर्वप्रथम १५१२ ई. में पुर्तगाली यहाँ आए और १६२५ ई. में ये मकासर में बसे। १९६० ई. में डचों ने इन्हें निकाल बाहर कर दिया और १९४६ तक इस पर नीदरलैंड्स ईस्ट इंजीड के भाग के रूप में वे शासन करते रहे। १९५० ई. में हिंदेशिया गणतंत्र के बनने पर यह सुलाबेसी नाम का प्रदेश बना। प्रशासकीय दृष्टि से इसे दो प्रांतों, उत्तरी सुलावेसी एवं दक्षिणी सुलावेसी, में बाँटा गया है। इसके प्रशासकीय केंद्र क्रमश: मेनाडो एवं मकासर हैं। मकासर मुख्य बंदरगाह एवं व्यापारिक केंद्र भी है। मेनाडो भी बंदरगाह है। दूसरा महत्वपूर्ण नगर एवं बंदरगाह गोरोंतलो है।
शुम्भ और निशुम्भ

हिन्दू पौराणिक कथाओं के अनुसार शुम्भ और निशुम्भ दो भाई थे जो महर्षि कश्यप और दनु के पुत्र तथा नमुचि के भाई थे। देवीमहात्म्य में इनकी कथा वर्णित है।
इंद्र ने एक बार नमुचि को मार डाला। रुष्ट होकर शुंभ-निशुंभ ने उनसे इंद्रासन छीन लिया और शासन करने लगे। इसी बीच दुर्गा ने महिषासुर को मारा और ये दोनों उनसे प्रतिशोध लेने को उद्यत हुए। इन्होंने दुर्गा के सामने शर्त रखी कि वे या तो इनमें किसी एक से विवाह करें या मरने को तैयार हो जाऐं। दुर्गा ने कहा कि युद्ध में मुझे जो भी परास्त कर देगा, उसी से मैं विवाह कर लूँगी। इस पर दोनों से युद्ध हुआ और दोनों मारे गए।
कालेसर राष्ट्रीय उद्यान

यह भारत का एक प्रमुख राष्ट्रीय उद्यान हैं।

स्थिति

यह हरियाणा राज्य के यमुनानगर जिले में स्थित है
बोर्नियो हाथी

बोर्नियो हाथी, जिसे बोर्नियो पिग्गी हाथी भी कहा जाता है, एशियाई हाथी की उप-प्रजाति है जो इंडोनेशिया और मलेशिया में पूर्वोत्तर बोर्नियो में रहता है। इसकी उत्पत्ति बहस का विषय बनी हुई है। 1986 से, आईआईसीएनएन रेड लिस्ट(सन् 1963 में गठित विश्व-भर में पौधों और पशुओं की जातियों की संरक्षण स्थिति की सबसे व्यापक तालिका) पर लुप्तप्राय मैक्सिमस को लुप्तप्राय के रूप में सूचीबद्ध किया गया है
क्योंकि पिछली तीन पीढ़ियों में जनसंख्या में कम से कम 50% की कमी आई है, जो 60-75 साल होने का अनुमान है। सुल्लू के सुल्तान ने 18 वीं शताब्दी में बर्नियो को बंदी हाथियों की शुरुआत की, जिन्होंने इन हाथियों को इस जंगल में छोड़ दिया था।

लक्षण

आम तौर पर, एशियाई हाथी अफ्रीकी हाथियों से छोटे होते हैं और सिर पर उच्चतम शरीर बिंदु होते हैं। उनके ट्रंक की नोक में एक उंगली जैसी प्रक्रिया है। उनकी पीठ उत्तल या स्तर है।
प्रायद्वीपीय मलेशिया से पंद्रह कैप्टिव हाथियों के मापन को अप्रैल 2005 और जनवरी 2006 के बीच लिया गया था, और प्रत्येक हाथी और औसत के लिए तीन बार दोहराया गया था।

बंटवारा और आदत

हाथी बोर्नियो के उत्तरी और पूर्वोत्तर हिस्सों तक ही सीमित हैं।  1980 के दशक में, सबा में दो अलग-अलग आबादी थीं, जिसमें टेबिन वाइल्डलाइफ़ रिजर्व और आस-पास के ज्यादातर इलाके में खुले इलाके में खुले थे; और पहाड़ी इंटीरियर में लगभग 300 से 1,500 मीटर (980 से 4, 920 फीट) ऊंचाई पर डिप्टरोकर्प जंगल में ऊंचाई, जो उस समय काफी हद तक निर्विवाद थी, कालीमंतन में, उनकी सीमा पूर्व में ऊपरी सेम्बाकंग नदी के एक छोटे से जुड़े क्षेत्र तक ही सीमित है। 
लगता है कि सबा और कालीमंतन में जंगली हाथियों की श्रृंखला पिछले 100 वर्षों में बोर्नियो पर कहीं और उपयुक्त आवास तक पहुंच के बावजूद बहुत कम हो गई है। बोर्नियो की मिट्टी युवा, लीच और बांझ होती है, और अटकलें होती हैं कि द्वीप पर जंगली हाथियों का वितरण प्राकृतिक खनिज स्रोतों की घटना से सीमित हो सकता है।
कर्नाटक विधानसभा

संरचना

कुल सीटें = 
आरक्षित =

भवन

विधान सौध, बंगलौर
प्रीतम भरतवाण

प्रीतम भरतवाण उत्तराखण्ड के विख्यात लोक गायक हैं। भारत सरकार ने उन्हें 2019 में पद्मश्री परुस्कार से समानित किया। वे वे उत्तराखण्ड में बजने वाले ढोल के ज्ञाता हैं। उन्होंने राज्य की विलुप्त हो रही संस्कृति को बचाने में अमूल्य योगदान दिया है। वे एक अच्छे जागर गायक और ढोल वादक के साथ ही अच्छे लेखक भी हैं। साथ ही उन्हें दमाऊ, हुड़का और डौंर थकुली बजाने में भी महारत हासिल है। जागरों के साथ ही उन्होंने लोकगीत, घुयांल और पारंपरिक पवाणों को भी नया जीवन देने का काम किया है।
प्रीतम का जन उत्तराखंण्ड राज्य के देहरादून जिले के रायपुर ब्लॉक के सिला गांव में एक  औजी ( ढोल बजाने वाले)  परिवार में हुआ। लोक संगीत उन्हें विरासत में मिली है। उनके घर पर ढोल, डौर, थाली जैसे कई उत्तराखंडी वाद्य यंत्र हुआ करते थे।उनके पिता और दादा घर पर ही गाया करते थे। पहाड़ में होने वाले खास त्यौहारों में प्रीतम का परिवार जागर लगाया करता था। वहीं से उन्होने संगीत की शिक्षा भी ली।
प्रीतम भरतवाण की कला को पहचान सबसे पहले स्कूल में रामी बारौणी के नाटक में बाल आवाज़ देने से हुई। मात्र 12 वर्ष की अवस्था में ही उन्होंने लोगों के सामने जागर गाना शुरू कर दिया था। इस जागर को गाने के लिए उनके परिवार के जीजाजी और चाचा ने उन्हे कहा था। 1988 में प्रीतम भरतवाण ने सबसे पहले आकाशवाणी के माध्यम से अपनी प्रतिभा दिखाई। 1995 में प्रीतम भरतवाण की कैसेट रामा कैसेट से तौंसा बौं निकली। इस कैसेट को जनता ने हाथों-हाथ लिया। उन्हे सबसे अधिक लोकप्रियता उनके गीत 'सरूली मेरू जिया लगीगे' गीत से मिली। यह गीत आज भी सबसे लोकप्रिय गढ़वाली गीतों में शामिल है जिसके अब न जाने कितने रिमिक्स बन चुके हैं।
प्रीतम भरतवाण ने उत्तराखण्ड की संस्कृति का विदेशों में भी खूब प्रचार-प्रसार किया है। अमेरिका, इंग्लैंड जैसे कई देशों में उत्तराखंड की लोक संस्कृति का प्रदर्शन किया है। प्रीतम भरतवाण का जन्मदिन अब उत्तराखंड में 'जागर संरक्षण दिवस' के रूप में मनाया जाता है।
जिंक सल्फाइड

जिंक सल्फाइड एक अकार्बनिक यौगिक है।
अनुरीत सिंह

अनुरीत सिंह या कथूरिया अनुरीत सिंह (अंग्रेजी :Kathuria Anureet Singh) (जन्म ०२ मार्च १९८८) भारतीय क्रिकेट टीम के एक हरफनमौला खिलाड़ी हैं। अनुरीत दाहिने हाथ से मध्यम गति की गेंदबाज तथा दाहिने हाथ से ही बल्लेबाजी भी करते है। इन्होंने अपने क्रिकेट कैरियर की शुरुआत २००७ में रेलवे की तरफ से खेलते हुए की थी। इन्होंने अपने प्रथम श्रेणी क्रिकेट की शुरुआत नवम्बर २००८ में कर्नाटक के खिलाफ की थी। अनुरीत २०१४ से इंडियन प्रीमियर लीग में किंग्स इलेवन पंजाब की ओर से खेलते हैं।
अप्रत्यक्ष निर्वाचन

अप्रत्यक्ष निर्वाचन (Indirect election), निर्वाचन की वह पद्धति है जिसमें किसी पद के लिए प्रत्याशी का चुनाव सीधे मतदाता नहीं करते बल्कि मतदाता उन लोगों का चुनाव करते हैं जो अन्ततः उन पदों के लिए प्रत्याशियों का चुनाव करेंगे। यह पद्धति, चुनाव की सबसे पुरानी पद्धतियों में से एक है और बहुत से देशों के उच्च सदनों के लिए तथा राष्ट्रपति का चुनाव अप्रत्यक्ष ही होता है।
स्क्रैमजेट रॉकेट इंजन

परिचय

भारतीय अंतरिक्ष अनुसंधन संगठन (इसरो) ने 28 अगस्त 2016 को स्क्रैमजेट इंजन का सफलतापूर्क परीक्षण किया। इसे सुपरसोनिक कॉमब्यूशन रैमजेट इंजन के नाम से भी जाना जाता है। इस इंजन को आंध्र प्रदेश के श्रीहरिकोटा सतीश धवन स्पेस सेंटर से लॉन्च किया गया।
वैज्ञानिकों का कहना है कि रीयूजेबल लॉन्च व्हीकल (आरएलवी) में हाईपरसोनिक स्पीड (ध्वनि की गति से तेज) पर इस इंजन का उपयोग किया जाएगा। इस टेस्ट के साथ ही भारत ने नासा, रूस और यूरोपियन यूनियन की बराबरी कर ली है।
इस स्क्रैमजेट इंजन का वजन 3,277 किलोग्राम है। रॉकेट को जमीन से 20 किलोमीटर ऊपर भेजा गया। वहां इंजन ने लिक्विड हाइड्रोजन फ्यूल को जलाने के लिए 5 सेकंड तक एटमॉस्फियर से ऑक्सीजन ली। इसके बाद वह बंगाल की खाड़ी में गिर गया।

इंजन के लाभ

इस तकनीक के पूर्णतया विकसित हो जाने पर आकार में बड़े सेटेलाईटों को छोटे वाहन से भी प्रक्षेपित किया जा सकेगा। एयर ब्रीदिंग प्रोपलज़न सिस्टम (एबीपीएस) वातावरण से ही ऑक्सीजन लेकर रॉकेट में ईंधन भरता है जिससे इसकी कार्यप्रणाली और भी आसान हो जाती है। वर्तमान ईंजन रॉकेट के ईंधन के रूप में ऑक्सीडाईजिंग एजेंट्स का उपयोग किया जाता है जिससे वाहन भारी हो जाता है एवं इसकी लागत भी अधिक हो जाती है।

एडवांस्ड टेक्नोलॉजी व्हीकल (एटीवी)

एटीवी दो स्टेज का लॉन्चर है जो सॉलिड मोटर से कार्य करता है, इसमें रोहिणी आरएच 560 साउंडिंग रॉकेट का उपयोग किया जाता है। यह तीन टन के साउंडिंग रॉकेट आरच-560 सुपरसोनिक कम्बशन रैमजेट पर आधारित होता है।
२७३६ ईसा पूर्व

२७३६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७३६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अल्पमत सरकार

अल्पमत सरकार या अल्पमत कैबिनेट या अल्पमत संसद, संसदीय प्रणाली में बना एक कैबिनेट हैं, जब कोई राजनीतिक दल या दलों के गठबन्धन के पास संसद में समस्त सीटों का बहुमत न हो।
ऐनिऐक, अलास्का

जनसांख्यिकी

2000 की जनगणना में ऐण्डरसन पास में 572 लोग, 174 अपारिवारिक-समूह, और 133 परिवार थे। जनसंख्या घनत्व 33.9/किमी² था। 12/किमी² घनत्व के साथ कुल 203 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (68.36%), श्वेत (25.00%), एशियाई (0.52%), अफ़्रीकी अमेरिकी (0.35%), और दो या दो से अधिक प्रजाती के (5.77%)। किसी भी प्रजाती के हिस्पैनिक या लैटिनो 1.05% थे।
बिलाड़ा विधानसभा क्षेत्र (राजस्थान)

बिलाड़ा विधानसभा क्षेत्र राजस्थान का एक विधानसभा क्षेत्र है।
चेर्सकोगो खेबेट

यह एक प्रमुख पर्वत श्रेणी हैं।
छांदोग्य उपनिषद

परिचय

ब्रह्मज्ञान के लिए प्रसिद्ध छांदोग्य उपनिषद् की परम्परा में अ. 8.15 के अनुसार इसका प्रवचन ब्रह्मा ने प्रजापति को, प्रजापति ने मनु को और मनु ने अपने पुत्रों को किया जिनसे इसका जगत् में विस्तार हुआ। यह निरूपण बहुधा ब्रह्मविदों ने संवादात्मक रूप में किया। श्वेतकेतु और उद्दालक, श्वेतकेतु और प्रवाहण जैबलि, सत्यकाम जाबाल और हारिद्रुमत गौतम, कामलायन उपकोसल और सत्यकाम जाबाल, औपमन्यवादि और अश्वपति कैकेय, नारद और सनत्कुमार, इंद्र और प्रजापति के संवादात्मक निरूपण उदाहरण सूचक हैं।
सन्यास प्रधान इस उपनिषद् का विषय 8-7-15
में उल्लिखित इंद्र को दिए गए प्रजापति के उपदेशानुसार, अपाप, जरा-मृत्यु-शोकरहित, विजिधित्स, पिपासारहित, सत्यकाम, सत्यसंकल्प आत्मा की खोज तथा सम्यक् ज्ञान है।
सफ़वी वंश

मूल

अर्दबिल के शेख़ सफ़ी (१२५२-१३३४) को इस वंश का स्थापक माना जाता है, हाँलांकि उस समय संगठन के हिसाब से वो एक स्थानीय सुन्नी और सूफ़ी नेता के अलावे कुछ नहीं थे। उन्होंने एक नई धार्मिक विचारधारा को जन्म दिया जिसके अनुसार इस्लाम के सही और शुद्ध रूप की आवश्यकता पर ज़ोर दिया गया। यद्यपि शेख़ सफ़ी के मूल के बारे में बहुत मालूम नहीं है पर उसके कुर्द मूल के होने की संभावना ग़लत नहीं लगती। इसी धार्मिक आन्दोलन को आधार मानकर इस शासक वंश का नाम सफ़वी रखा गया। सफ़ी के परवर्ती सदर अल-दीन (सद्रुद्दीन, १३३४-१३९१) ने शेख़ के आन्दोलन को अधिक संगठित रूप दिया। सदरुद्दीन ने संगठन और संपत्ति की व्यवस्था स्थापित की जिसमें कई स्थानीय कबीलों ने शादी और दूसरे तरीकों से अपनी भागीदारी दिखाई। शेख़ जुनैद (१४४७-६०) के समय में सफ़वियों का झुकाव अल-क़ोयुनलू (श्वेत तुर्क) की तरफ़ हो गया। पंद्रहवीं सदी में उत्तर पश्चिम ईरान और पूर्वी अनातोलिया में तुर्क घुड़सवारों के एक समूह का उदय हुआ जिसने अपने उत्तर में जॉर्जिया के ख़िलाफ सामरिक सफलता हासिल की। इस समय ईरान के केन्द्र में तुर्कों के ही एक दूसरे नस्ल सल्जूक़ (सेल्जुक) का शासन था। इन्होंने पूर्वी अनातोलिया में और भी प्रदेश जीते। पंद्रहवीं सदी के अंत में ये यकायक शिया बन गए।
सायनोजेन क्लोराइड

सायनोजेन क्लोराइड एक अकार्बनिक यौगिक है।
ञिङमा

ञिङमा (तिब्बती भाषा: རྙིང་མ་པ།, अंग्रेज़ी: Nyingma), तिब्बती बौद्ध धर्म की पांच प्रमुख शाखाओं में से एक हैं। तिब्बती भाषा में "ञिङमा" का अर्थ "प्राचीन" होता है। कभी-कभी इसे ङग्युर (སྔ་འགྱུར།, Ngagyur) भी कहा जाता है जिसका अर्थ "पूर्वानूदित" होता है, जो नाम इस सम्प्रदाय द्वारा सर्वप्रथम महायोग, अनुयोग, अतियोग और त्रिपिटक आदि बौद्ध ग्रंथों को संस्कृत इत्यादि भारतीय भाषों से तिब्बती में अनुवाद करने के कारण रखा गया। तिब्बती लिपि और तिब्बती भाषा के औपचारिक व्याकरण की आधारशिला भी इसी ध्येय से रखी गई थी। आधुनिक काल में ञिङमा संप्रदाय का धार्मिक संगठन तिब्बत के खम प्रदेश पर केन्द्रित है।

इतिहास

बौद्ध धर्मका सुरुवात तिब्बत में सातवीं शताब्दी के धर्मराज स्रोंचन गम्पो (६१७-६९८) के शासनकाल में हुआ था। लेकिन पूर्णरूप से स्थापना धर्मराज ठ्रीस्रोङ देउचन (७४२-७९७) के शासनकाल में भारतीय आचार्य शान्तरक्षित और आचार्य पद्मसंभव का तिब्बत में निमंत्रण किया गया और उसी आचार्यों के सहयोग से तिब्बती बौद्ध धर्मका पहेली महाविहार अथवा बौद्ध अध्यन केंद्र सम्यस चुग्लग्खङ का निर्माण साथ हुई। सम्यस चुग्लग्खङ का निर्माण समाप्ति के बात बुद्धिमान तिब्बती किशोरों का आचार्य पद्मसंभव और शान्तरक्षित द्वारा विशेष ज्ञान देकर अनुवाद कार्य में सक्रियता बनाया था। जो लोग से तिब्बती महान अनुवादक (लोचावा) वैरोचन, दन्मचेमङ, खछे आनन्त, ञग्स ज्ञानकुमार, खोनलुयि वङपो, मरिन्छेन छोग, क-व पल्चेग्स, चोगरोलुयि ग्यल्छन, शङ येशेस्दे आदि एक सौ आठ वरिष्ठ एवं कनिष्ठ अनुवादक लोग थे। इस अनुवादकों ने धर्मराज ठ्रीस्रोङ देउचन और दो आचार्यो के निर्देशन मुताबिक संपूर्ण महायान बौद्ध ग्रंथो के विनय पिटक, अभिधर्म पिटक, सूत्र पिटक और तंत्र पिटक इत्यादि बुद्धवचनों का संस्कृत भाषा से तिब्बती भाषा में अनुवाद-कार्य प्राम्भ की गया।

ञिङमा सम्प्रदाय का दर्शन एवं साधना

तिब्बत में पुर्वानुदित बौद्ध सूत्र और तंत्रों की अध्यन एवं साधना परंपरा को ङग्युर ञिङमा अथवा प्राचीन पुर्वानुदित परंपरा कहा जाता है।
खारवेल गोत्र

खारवेल राजस्थान में निवास करने वाली एक जाट गोत्र है।

उत्पति

इस गोत्र का जन्म राजा खारवेल से हुई जो कलिंग के जाट राजा थे।
राष्ट्रीय राजमार्ग १२७ए (भारत)

मार्ग

इस राजमार्ग के कुछ मुख्य पड़ाव इस प्रकार हैं: पाठशाला, अंचली, हाजुआ, चौधुरीपाड़ा, दाओधारा (दावधारा), चापना।
चमु कृष्ण शास्त्री

चमू कृष्ण शास्त्री, संस्कृत भारती के सहसंस्थापक हैं। उन्होंने समस्त विश्व में संस्कृतभाषा के पुनर्जागरण के लिये संस्कृत भारती संस्था की स्थापना की। भारत सरकार ने उन्हें जनवरी २०१७ में पद्मश्री से सम्मानित किया।
श्रीचमूकृष्णशास्त्री वैश्विक समुदाय में भारत की सांस्कृतिक राशि की प्रतीक संस्कृत भाषा के माध्यम से भारतीय सभ्यता को पुनः प्रतिष्ठित करनेवाले एक उत्साही शिक्षाविद् है। इन का स्पष्ट मानना है कि संस्कृत विश्व में सामाजिक समन्वय स्थापित करने की अद्भुत कुंजिका है। संस्कृत शिक्षण को जीवन्त सम्प्रेषण की भाषा का रूप देने वाले श्री चमूकृष्णशास्त्री ने लगभग तीन दशक पूर्व अपने कुछ साथियों के साथ संस्कृत को दैनिक व्यवहार की भाषा के रूप में ढालने का स्वप्न देखा था। और, इसी स्वप्न को आकार देने हेतु ‘संस्कृतभारती’ संस्था का गठन किया था। आज यह संस्था विश्व व्यापी संस्था के रूप में विश्व को संस्कृत साहित्य में व्याप्त उदात्त वैचारिक जल से सिंचित कर रही है। इस की शाखाएं अमरीका, कनाडा, यू.के., आस्ट्रेलिया एवं पूर्वी एशिया तक व्याप्त हैं।
श्री चमूकृष्णशास्त्री ने संस्कृतभारती में सम्भाषणात्मक संस्कृत से सम्बद्ध दश दिवसीय संस्कृत शिबिरों को प्रारम्भ कर संस्कृत शिबिरों को एक नई दिशा प्रदान की। ये संस्कृत शिबिर अब तक प्रायः ९० लाख लोगों को संस्कृत सम्भाषण में दक्ष कर चुके हैं। इन के प्रयासों ने अनेकों विद्यालयों एवं विश्वविद्यालयों में सम्भाषणात्मक संस्कृत-शिक्षण सम्बन्धी पाठ्यक्रमों को प्रारम्भ करने की प्रेरणा प्रदान की है। ‘संस्कृत-गृह’ एवं ‘मातृभाषा के रूप में संस्कृतभाषी बच्चों’ सम्बन्धी योजना इनकी अनूठी योजना है। इनके प्रयासों से देश के विभिन्न राज्यों में शताधिक कार्यकर्ता संस्कृत प्रचार-प्रसार के कार्य में अहर्निश संलग्न हैं। संस्कृतभारती के विभिन्न पाठ्यक्रमों के द्वारा सहस्राधिक लोग संस्कृत के अध्ययन-अध्यापन में संलग्न हैं। अमरीका में ‘विदेशीभाषा के रूप में चलनेवाला संस्कृत का पाठ्यक्रम’ इन्हीं के प्रयासों का परिणाम है।
इन्होंने संस्कृत सम्बन्धी संस्कृत में १३ पुस्तकों की रचना की है। इनके द्वारा प्रारम्भ की गई ‘सरस्वतीयोजना’ के अन्तर्गत अनेकों देशी एवं विदेशी भाषाओं की पुस्तकें संस्कृत में अनूदित की गईं। युवापीढ़ी को लेखन के प्रति प्रेरित करने हेतु इनके द्वारा आयोजित किया गया ‘विश्वसंस्कृतपुस्तकमेला’ एवं ‘संस्कृतसाहित्योत्सव’ अपने-आप में एक अनूठे एवं अतिउत्साह पूर्ण प्रयास थे।
संस्कृत क्षेत्र में कृत विभिन्न कार्यों के कारण ये ‘राष्ट्रीय संस्कृत संस्थान’ सहित अनेकों विश्वविद्यालयों की विभिन्न समितियों के सदस्य हैं। भारत सरकार द्वारा गठित संस्कृत सम्बन्धी समिति के द्वारा तैयार किए गए ‘Road Map for the Development of Sanskrit- Ten Tear Perspective Plan’ (2016) के ये अभिन्न सदस्य रहे हैं।
श्री चमू कृष्ण शास्त्री संस्कृत में मन्त्रमुग्ध, प्रेरित एवं उत्तेजित करने वाले वक्ता व लेखक हैं। वे श्री मद्भगवद्गीता के सिद्धान्तों के अनुपालन में विश्वास करने वाले निष्कामी कार्यकर्ता हैं। श्री चमू कृष्ण शास्त्री एक प्रेरणादायी व्यक्तित्व के प्रतीक हैं।
मंगोलिया के प्रांत

मंगोलिया के प्रांतों को अइमग कहा जाता है। इस सारणी में मंगोलिया के प्रांत दिए हैं। उन प्रांतों के नाम के साथ में उनके मुख्यालय भी दिए हैं।
लीड्स कैसल

इंग्लैंड में मैडस्टोन, कैंट में यह कैसल ९०० वर्षों से अधिक पुराना है। इस कैसल के चारों ओर नहर है। इस कैसल ने राजा हेनरी अष्टम की खूब मेजबानी की है। इसे इंग्लैंड के सबसे लोकप्रिय पर्यटक आकर्षणों में से एक माना जाता है। इस कैसल के लिए १९२६ में बोली लगी थी। उस समय ओलिव विल्सन फिल्मर नामक महिला ने विलियम रैंडोल्फ ह‌र्स्ट को पछाडकर ८,७३,००० डॉलर में इसे खरीदा था। आज की दरों पर देखें तो यह राशि एक करोड डॉलर से अधिक रही होगी। फिल्मर ने अपनी बाकी बची संपत्ति का उपयोग इस कैसल और उसके आसपास के क्षेत्र को सुंदर बनाने में खर्च कर दिया। आज यहां जाने पर यह सुंदरता देखते ही बनती है, जिसपर फ्रांसीसी झलक स्पष्ट रूप से दिखाई देती है। यहां के पक्षी और फूल, दोनों सुंदरता में चार चांद लगाते हैं। बेहद अनूठे पक्षियों के लिए यहां अलग से पक्षीखाना है। उल्लू व बाज जैसे पक्षियों के विशेष शो यहां होते हैं। उन्हें प्रक्षिक्षित करने की कला भी यहां सिखाई जाती है। कई प्रकार के बगीचे यहां हैं, कुछ कैसल के भीतर तो कुछ उसके आसपास के क्षेत्र में। यहां प्रवेश के लिए लिया जाने वाला २५.२५ डॉलर का शुल्क एक वर्ष तक वैध रहता है। यहां संघ्रालय है और पूरे वर्षभर कोई न कोई आयोजन चलते रहते हैं। कांफ्रेंस, पार्टियों, भोज, विवाह आदि के लिए तो यह विशेष रूप से लोकप्रिय है। रोमांच प्रेमियों के लिए हॉट एयर बैलूनिंग की सुविधा भी यहां है। यहां पूरे वर्षभर जाया जा सकता है। यहां ठहरने के लिए सारी सुविधाओं से युक्त तीन ऐतिहासिक कॉटेज भी हैं।
प्रौद्योगिकीय प्रगति

प्रौद्योगिकीय प्रगति (technological progress) से मतलब प्रौद्योगिकीय खोज, प्रौद्योगिकीय नवाचार तथा प्रौद्योगिकी विसरण (डिफ्यूजन) से है। इसे प्रौद्योगिकी परिवर्तन (Technological change) या  प्रौद्योगिकीय विकास (technological development), या प्रौद्योगिकीय उपलब्धि (technological achievement) भी कहते हैं।
नागसेन

नागसेन सर्वस्तिवादी बौद्ध भिक्षु थे जिनका जीवनकाल १५० ई॰पूर्व है। वे कश्मीर के निवासी थे। उनके द्वारा रचित पालि ग्रन्थ मिलिन्दपन्हो में भारतीय-यूनानी शासक मिलिन्द (यूनानी : Menander I ) द्वारा बौद्ध धर्म के सम्बन्ध में उनसे पूछे गये प्रश्नों का वर्णन है। इस ग्रन्थ का संस्कृत रूप नागसेनभिक्षुसूत्र है।
व्यावहारिक मनोविज्ञान

मनोवैज्ञानिक सिद्धांतों का विभिन्न मानवीय समस्याओं के सुलझाने में प्रयोग करना व्यावहारिक मनोविज्ञान (Applied psychology) के क्षेत्र में आता है। व्यावहारिक मनोविज्ञान, मनोविज्ञान का ही एक पहलू है। हैपनर के अनुसार, ‘‘व्यावहारिक मनोविज्ञान के लक्ष्य मानव क्रियाओं का वर्णन, भविष्य कथन और मानव क्रियाओं पर नियंत्रण है जिससे हम अपने जीवन को बुद्धिमता पूर्वक समझ सकें और निर्देशित कर सकें तथा दूसरे के जीवन को प्रभावित कर सकें।’’ जिस तरह विज्ञान के सैद्धांतिक तथा व्यावहारिक दोनों पहलू होते हो उसी प्रकार मनोविज्ञान में सैद्धांतिक के साथ-साथ व्यावहारिक पहलू भी है।

व्यावहारिक मनोविज्ञान की ऐतिहासिक पृष्ठभूमि एवं विकास

पैटर्सन (1940) ने अपने लेख 'अप्लायड साइक्लोजी कम्स टू एज (Applied Psychology Comes of Age) में व्यावहारिक मनोविज्ञान के इतिहास के विकास पर प्रकाश डाला। उनके अनुसार व्यावहारिक मनोविज्ञान का विकास चार चरणों में हुआ है। ये चरण हैं - गर्भावस्था, जन्म, बचपन तथा युवावस्था।

प्रथम चरण : गर्भावस्था

पैटर्सन के अनुसार 1882 से लेकर 1917 तक मनोविज्ञान का विकास व्यावहारिक मनोविज्ञान के गर्भावस्था का काल था। इस काल में गाल्टन, केटेल और बिने का योगदान महत्वपूर्ण था। इस काल में अमेरिका जैसे कई देश प्रथम विश्वयुद्ध में लगे हुए थे।

द्वितीय चरण : जन्मकाल

पैटर्सन ने 1917 से 1918 तक के समय को व्यावहारिक मनोविज्ञान का जन्मकाल माना है और इस काल में कई मनोवैज्ञानिक परीक्षणों का निर्माण हुआ। इस काल में ही अमेरिका जैसे देशों ने सेना में भर्ती के लिए मनोवैज्ञानिक परीक्षणों का उपयोग किया। इसी काल में सैनिकों के चुनाव के लिए आर्मी-अल्फा और आर्मी-बीटा परीक्षणों का जन्म हुआ। अल्फा परीक्षण अधिकारी वर्ग के लिए तथा बीटा परीक्षण जवानों व अनपढ़ लोगों के लिए उपयोग में लाये गए।

तीसरा चरण : बाल्यावस्था

पैटर्सन के अनुसार सन् 1918 से 1937 तक मनोविज्ञान के विकास के काल को व्यावहारिक मनोविज्ञान की बाल्यावस्था मानी जानी चाहिए। इसी काल में 1937 में अमेरिका में व्यावहारिक मनोविज्ञान के एक राष्ट्रीय संस्थान की स्थापना हुई जिसका उद्देश्य राष्ट्रीय सुधार में मनोविज्ञान के व्यवहार को बढ़ावा देना था।

चौथा चरण : युवावस्था

सन् 1937 के बाद व्यावहारिक मनोविज्ञान ने अपनी युवावस्था में प्रवेश किया। तब से आज तक इसका क्षेत्र बढ़ता ही जा रहा है। वर्तमान काल में मानव के जीवन के कई क्षेत्रों में इसका उपयोग हो रहा है।

व्यावहारिक मनोविज्ञान के क्षेत्र

आधुनिक युग में व्यावहारिक मनोविज्ञान का क्षेत्र बराबर बढ़ता जा रहा है। उस हर क्षेत्र में जहां मानव जीवन में मनोवैज्ञानिक सिद्धान्तों का प्रयोग किया जा सकता है वहां व्यावहारिक मनोविज्ञान का भी क्षेत्र है। अतः व्यावहारिक मनोविज्ञान का क्षेत्र बड़ा व्यापक एवं विस्तृत है। परन्तु इसके क्षेत्र को निम्नलिखित मुख्य भागों में बांटा जा सकता है-
1. मानसिक स्वास्थ्य एवं चिकित्सा
2. सामाजिक समस्याएं
3. शिक्षा
4. परामर्श तथा निर्देशन (Counseling psychology)
5. उद्योग एवं व्यापार (Industrial and organizational psychology)
6. सेवाओं या नौकरियों में चुनाव
7. अपराध निरोध
8. सैनिक क्षेत्र
9. राजनैतिक क्षेत्र
10. विश्व शांति (Peace psychology)
11. यौन शिक्षा
12. क्रीड़ा या खेल क्षेत्र (Sport psychology)
13. विज्ञापन
बिलाल अहमद विर्क

बिलाल अहमद विर्क पाकिस्तान के राष्ट्रीय विधानसभा के एक राजनीतिज्ञ है। वह NA-136 निर्वाचन क्षेत्र का प्रतिनिधित्व करता हैं जो पाकिस्तानी पंजाब प्रांत में स्थित है।
कुंग फ़ु योग

कुंग फ़ु योग एक चीनी-भारतीय फिल्म है। यह 28 जनवरी 2017 को भारत और चीन में प्रदर्शित होगी।